รัฐบาลไทย-ข่าวทำเนียบรัฐบาล-พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จเป็นองค์ประธานในพิธีเปิดการประชุมวิชาการประจำปี HA National Forum ครั้งที่ 19
วันอังคารที่ 13 มีนาคม 2561
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จเป็นองค์ประธานในพิธีเปิดการประชุมวิชาการประจําปี HA National Forum ครั้งที่ 19
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุเสด็จเป็นองค์ประธานในพิธีเปิดการประชุมวิชาการประจําปี HA National Forum ครั้งที่19 ประทานโล่เกียรติคุณผู้ทรงคุณค่า คุณภาพ คุณธรรม  และประกาศนียบัตรรับรองกระบวนการคุณภาพสถานพยาบาล จํานวน 150 แห่ง
วันนี้ (13 มีนาคม 2561 ) ณ ศูนย์การประชุม อิมแพ็คเมืองทองธานีพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุเสด็จเป็นองค์ประธานในพิธีเปิดการประชุมวิชาการประจําปีHA National Forumครั้งที่19ประทานโล่เกียรติคุณผู้ทรงคุณค่า คุณภาพ คุณธรรม และประกาศนียบัตรรับรองกระบวนการคุณภาพสถานพยาบาล จํานวน150แห่งโดยมี ศ.คลินิก เกียรติคุณ นพ.ปิยะสกลสกลสัตยาทร รัฐมนตรีว่าการกระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข นายแพทย์กิตตินันท์ อนรรฆมณี ผู้อํานวยการสถาบันรับรองคุณภาพสถานพยาบาล และคณะกรรมการบริหาร ร่วมรับเสด็จ
ศ.คลินิก เกียรติคุณ นพ.ปิยะสกลกล่าวว่า สถาบันรับรองคุณภาพสถานพยาบาล (องค์การมหาชน) จัดประชุมวิชาการประจําปี 2561 ระหว่างวันที่13-16มีนาคม 2561 ภายใต้แนวคิด “คุณค่า คุณภาพ คุณธรรม” เพื่อสร้างแรงบันดาลใจให้เกิดการพัฒนาคุณภาพอย่างต่อเนื่อง และเชิดชูสถานพยาบาลที่ผ่านการประเมินและรับรองคุณภาพ อีกทั้งยังเป็นการแลกเปลี่ยนเรียนรู้ประสบการณ์ สร้างความตระหนัก และจุดประกายทิศทางการพัฒนาคุณภาพสถานพยาบาล ทั้งนี้ สถาบันรับรองคุณภาพสถานพยาบาลฯ มีบทบาทสําคัญในการส่งเสริมการพัฒนาคุณภาพของโรงพยาบาลด้วยกระบวนการมาตรฐานเอชเอ(HA:Healthcare Accreditation Institute)ส่งผลดีต่อการให้บริการสาธารณสุข เพราะการที่สถานพยาบาลมีคุณภาพและมาตรฐาน ย่อมส่งผลให้ประชาชนที่มารับบริการมีความปลอดภัยภายใต้มาตรฐานการรักษาและสิ่งแวดล้อมที่ดี ลดความเสี่ยงในการทํางานของเจ้าหน้าที่
ปัจจุบันมีโรงพยาบาลผ่านการรับรองกระบวนการคุณภาพมาตรฐานHAทั้งภาครัฐและเอกชนรวม 895 แห่งจากทั้งหมดที่ขึ้นทะเบียนไว้ 1,381 แห่ง คิดเป็นร้อยละ64.81เป็นโรงพยาบาลภาครัฐ 764 แห่ง เอกชน131แห่งในปีงบประมาณ 2561 นี้กระทรวงสาธารณสุขได้กําหนดให้HAเป็นตัวชี้วัดในคํารับรองการปฏิบัติราชการมีเป้าหมายให้โรงพยาบาลสังกัดกระทรวงสาธารณสุข มีคุณภาพมาตรฐานผ่านการรับรองHAขั้นที่ 3 โดยในระดับโรงพยาบาลศูนย์/โรงพยาบาลทั่วไป /โรงพยาบาลในสังกัดกรมการแพทย์ กรมควบคุมโรค และกรมสุขภาพจิต รวม 165 แห่ง ให้ผ่านการรับรองครบทุกแห่งส่วนโรงพยาบาลชุมชนมี 780 แห่ง ตั้งเป้าผ่านการรับรองร้อยละ 80 ปัจจุบันมีโรงพยาบาลผ่านการรับรองแล้ว 696 แห่ง ประกอบด้วย โรงพยาบาลศูนย์ 22 แห่ง โรงพยาบาลทั่วไป 73 แห่ง โรงพยาบาลขุมชน 552 แห่ง และโรงพยาบาลในสังกัดกรม 49 แห่ง
ด้านนพ.กิตตินันท์อนรรฆมณี ผู้อํานวยการสถาบันรับรองคุณภาพสถานพยาบาล กล่าวว่า การประชุมวิชาการในปีนี้ มีสถานพยาบาลที่มุ่งมั่นพัฒนาคุณภาพและได้รับการต่ออายุการรับรองกระบวนการคุณภาพขั้นก้าวหน้า (AdvancedHA) 1 แห่งผ่านการรับรองกระบวนการคุณภาพครั้งแรก 50 แห่ง ได้รับการต่ออายุรับรองกระบวนการคุณภาพ 93 แห่ง และเครือข่ายระบบบริการสุขภาพระดับอําเภอ ได้รับการรับรองกระบวนการคุณภาพ 4 แห่ง ศูนย์บริการสาธารณสุขผ่านการรับรองกระบวนการคุณภาพสถานพยาบาล ครั้งแรก 2 แห่ง สมควรได้รับประทานประกาศนียบัตร จํานวนทั้งสิ้น 150แห่งและโล่เชิดชูเกียรติแก่นายแพทย์อนุวัฒน์ ศุภชุติกุลให้เป็นบุคคลผู้ทรงไว้ซึ่งคุณค่า คุณภาพ และคุณธรรมนอกจากนี้มีกิจกรรมการบรรยาย นิทรรศการผลงานการพัฒนาคุณภาพของโรงพยาบาลต่างๆ ทั่วประเทศ จัดแสดงให้ผู้สนใจเข้าชมนิทรรศการได้ ณ บริเวณHALL 9
ทั้งนี้ สถาบันรับรองคุณภาพสถานพยาบาลฯ เป็นองค์กรมหาชนที่ได้รับการรับรองจากISQuaครบทั้ง 3 ด้านคือ ด้านมาตรฐาน (Standard)ด้านองค์กร(Organization)และด้านโปรแกรมการพัฒนาผู้เยี่ยมสํารวจ (Survey or Training Program)ซึ่งเป็นมาตรฐานระดับสากลผ่านการรับรองจากInternational Society for Quality in HealthcareหรือISQuaทําให้มั่นใจว่ามาตรฐานการรับรองกระบวนคุณภาพของประเทศไทยเป็นมาตรฐานที่สากลยอมรับ
********************************************* 13 มีนาคม 2561